ടൊവീനോ തോമസിനും ഗോള്ഡന് വീസ മലയാളികളുടെ പ്രിയപ്പെട്ട താരം ടൊവീനോ തോമസിനും ഗോള്ഡന് വീസ. താരം ഇന്ന് വീസ സ്വീകരിച്ചു. കഴിഞ്ഞ ദിവസം അദ്ദേഹം യുഎഇയില് എത്തിയിരുന്നു. മറ്റു യുവ സൂപ്പര് താരങ്ങള്ക്കും നടിമാര്ക്കും വൈകാതെ വീസ ലഭിക്കുമെന്നാണ് റിപ്പോര്ട്ട്. അതേസമയം, ക്രാഫ്റ്റ്സ്മാന്, ക്രിയേറ്റീവ് സംരംഭകര്, മറ്റു കലാ പ്രതിഭകള് എന്നിവര്ക്ക് ഇന്ന് മുതലാണ് യുഎഇയുടെ 10 വര്ഷത്തെ കള്ചറല് വീസ നല്കുന്നതെന്ന് ദുബായ് കള്ചര് ആന്ഡ് ആര്ട്സ് അതോറിറ്റി അറിയിച്ചു. കലാകാരന്മാരും സര്ഗാത്മകരംഗത്ത് പ്രവര്ത്തിക്കരും 10 വര്ഷത്തെ വീസയ്ക്ക് വേണ്ടിയുള്ള തങ്ങളുടെ അപേക്ഷകള് email protected എന്ന മെയിലിലേയ്ക്കാണ് അയക്കേണ്ടത്. പാസ്പോര്ട് കോപ്പി, എമിറേറ്റ്സ് െഎഡി, സാംസ്കാരിക ജീവിതത്തെക്കുറിച്ചുള്ള വിവരണം, ഫോണ് നമ്ബര്, മേല്വിലാസം, ജോലിചെയ്യുന്ന സ്ഥലം എന്നിവ കൂടാതെ, വിദ്യാഭ്യാസ യോഗ്യത, സമൂഹത്തിന് നല്കി സംഭാവനകളുടെ രേഖകള്, തൊഴില് തുടങ്ങിയ സംബന്ധിച്ച വിവരങ്ങളും കൈമാറണം. ദുബായിയുടെ കള്ചറല് വീസ ലോകത്ത് തന്നെ ഇതാദ്യമാണ്. അല് ക്വോസ് ക്രിയേറ്റീവ് സോണ് വികസന പദ്ധതിയുടെ ഭാഗമായാണ് കള്ചറല് വീസ ആരംഭിക്കുന്നത്.